
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 872 

14 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Εργαστηρίου Έρευνας και Επικοινωνίας για 
το Περιβάλλον και την Περιβαλλοντική Εκπαίδευση 
στο Τμήμα Επιστημών της Εκπαίδευσης στην Προ- 
σχολική Ηλικία του Δημοκρίτειου Πανεπιστημίου 
Θράκης και καθορισμός του εσωτερικού κανονι¬ 


σμού λειτουργίας του Εργαστηρίου. 1 

Μετονομασία του Εργαστηρίου Γεωδαισίας του Το¬ 
μέα Γεωτεχνικής Μηχανικής του Τμήματος Πολιτι¬ 
κών Μηχανικών, της Πολυτεχνικής Σχολής του Αρι- 
στοτελείου Πανεπιστημίου Θεσσαλονίκης και κα¬ 
θορισμός του εσωτερικού του κανονισμού. 2 

Διορισμός τακτικού μέλους της Αρχής Προστασίας 
Δεδομένων Προσωπικού Χαρακτήρα. 3 


Αντικατάσταση διατάξεων της υπ’ αριθμ. Α-47838/ 
3626/2003 (Β' 1175) απόφασης του Υπουργού Με¬ 
ταφορών και Επικοινωνιών «Καθορισμόςτου τύπου 
και του περιεχομένου του ηλεκτρονικού αναγνώσι¬ 
μου σήματος των Ε.Δ.Χ. αυτοκινήτων, καθώς και 
της διαδικασίας, των όρων, των προϋποθέσεων, και 
των φορέων χορήγησης και ανανέωσης αυτού», 


όπως αυτή ισχύει. 4 

Καθιέρωση υπερωριακής εργασίας σε υπαλλήλους 

του Δήμου Σαρανταπόρου. 5 

Καθιέρωση υπερωριακής εργασίας για το προσωπικό 
της Δημοτικής Βιβλιοθήκης Αγίας Παρασκευής - 

Μουσείο Αλέκου Κοντόπουλου. 6 

Καθιέρωση υπερωριακής εργασίας στους μονίμους 
υπαλλήλους του Β' Δημοτικού Παιδικού Σταθμού 
Μεγάρων, Ν. Κορινθίας για το έτος 2004. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων σε αποφάσεις του Γενικού 
Γραμματέα Περιφέρειας Κεντρικής Μακεδονίας 
που αφορούν απόκτηση Ελληνικής Ιθαγένειας ομο¬ 
γενών. 8 


ΑΠΟΦΑΣΕΙ Σ 

Αριθ. 47113/Β1 (1) 

Ίδρυση Εργαστηρίου Έρευνας και Επικοινωνίας για το 
Περιβάλλον και την Περιβαλλοντική Εκπαίδευση στο 
Τμήμα Επιστημών της Εκπαίδευσης στην Προσχολική 
Ηλικία του Δημοκρίτειου Πανεπιστημίου Θράκης και 
καθορισμός του εσωτερικού κανονισμού λειτουργίας 
του Εργαστηρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του άρθρου 7 παρ. 5 του Ν. 1268/1982 
«Γιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87), όπως η παράγραφος αυτή τροποποι¬ 
ήθηκε με το άρθρο 48 παρ. 2του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37), όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξειςτου άρθρου 1, περ. 11 του Π.Δ. 55/1996 
«Περιορισμός συναρμοδιοτήτων κατά την έκδοση των δι¬ 
οικητικών Πράξεων» (Α' 48). 

5. Τις διατάξεις της υπ’ αριθμ. 37876/ΣΤ5/26.4.2004 κοι¬ 
νής απόφασης του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργώντου Υπουργείου Εθνικής Παιδείας 
και Θρησκευμάτων» (Β' 608). 

β.Τιςδιατάξειςτηςυπ’αριθμ. 14650/ΔΙΘΕ 85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γενικής Συνέλευσης του Τμή- 
ματος Επιστημών της Εκπαίδευσης στην Προσχολική 
Ηλικία του Δημοκρίτειου Πανεπιστημίου Θράκης (συνε¬ 
δρίαση 159/19.11.2003). 

8. Το γεγονός ότι από την εφαρμογή των διατάξεωντης 
παρούσης απόφασης προκαλείται δαπάνη ύψους 4.175 
ευρώ κατά το τρέχον οικονομικό έτος που θα βαρύνει τον 
προϋπολογισμό του Δημοκρίτειου Πανεπιστημίου Θρά¬ 
κης (ΚΑΕ 4121). Επίσης, προκαλούνται δαπάνες ύψους 
16.950, 12.150, 12.350, 13.550, 13.850 ευρώ για τα οικο¬ 
νομικά έτη 2005-2009 αντίστοιχα, οι οποίες αναμένεται να 
εξοικονομηθούν κατά ένα μέρος από ίδιους πόρους του 
εργαστηρίου κατάταπροβλεπόμενα στο άρθρο 6 της πα¬ 
ρούσης απόφασης κατά δε το υπόλοιπο μέρος θα καλύ¬ 
πτονται από τις πιστώσεις που θα εγγράφονται στον προ¬ 
ϋπολογισμό του Πανεπιστημίου, χωρίς αύξηση της κρατι¬ 
κής επιχορήγησης προς αυτό, αποφασίζουμε: 

Άρθρο 1 
Ίδρυση 

Ιδρύεται στο Τμήμα Επιστημών της Εκπαίδευσης στην 
Προσχολική Ηλικία του Δημοκρίτειου Πανεπιστημίου 
Θράκης, Εργαστήριο Έρευνας και Επικοινωνίας για το 
Περιβάλλον και την Περιβαλλοντική Εκπαίδευση το οποίο 
εξυπηρετεί ερευνητικές εκπαιδευτικές και παιδαγωγικές 
ανάγκες του ενιαίου πεδίου των γνωστικών αντικειμένων 
της Περιβαλλοντικής Επιστήμης, Περιβαλλοντικής Εκ¬ 
παίδευσης και της Περιβαλλοντικής Αγωγής. 

Άρθρο 2 
Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Επιστημών της Εκπαίδευσης στην Προσχολική Ηλι¬ 
κία, καθώς και άλλων τμημάτων του Δημοκρίτειου Πανε¬ 
πιστημίου Θράκης σε θέματα που εμπίπτουν στα 
αντικείμενα δραστηριότητας του εργαστηρίου, όπως αυ¬ 
τά προσδιορίζονται στο άρθρο 1 της παρούσης. 

2. Τη συνεργασία με κάθε μορφής κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Ά53). 

5. Τη διεύρυνση των οριζόντων των φοιτητών, υποψή¬ 
φιων εκπαιδευτικών για την προσχολική ηλικία και στην 
αναβάθμιση του έργου τους ως εκπαιδευτικών-ερευνη- 
τών και παιδαγωγών. 


6. Την υποστήριξη και ανάπτυξη διεπιστημονικής / διαθε- 
ματικής προσέγγισης των εκπαιδευτικών θεμάτων για το 
Περιβάλλον, την Περιβαλλοντική Εκπαίδευση, Αγωγή και 
Επικοινωνία, η οποία αναδεικνύεται σήμερα αναγκαία για 
την ανάπτυξη εκπαιδευτικών προγραμμάτων και παρεμβά¬ 
σεων που να ανταποκρίνονται στις σύγχρονες απαιτήσεις. 

7. Τη διεξαγωγή ερευνών και μελετών στο επιστημονικό 
πεδίο του Περιβάλλοντος, της Περιβαλλοντικής Εκπαί¬ 
δευσης και Αγωγής. 

8. Την οργάνωση σεμιναρίων και συμποσίων για την ευ- 
αισθητοποίηση και ενημέρωση ατόμων και κοινωνικών 
ομάδων σε θέματα σχετικά με το περιβάλλον και την Πε¬ 
ριβαλλοντική Αγωγή. 

9. Τη δημιουργία και παροχή διδακτικού και εκπαιδευτι¬ 
κού υλικού για το Περιβάλλον, την Περιβαλλοντική Εκ¬ 
παίδευση και Αγωγή. 

10. Την εφαρμογή πιλοτικών εκπαιδευτικών παρεμβά¬ 
σεων στη σχολική τάξη, που θα προκύψουν από τις ερευ¬ 
νητικές και εκπαιδευτικές δραστηριότητες στο πλαίσιο 
της Περιβαλλοντικής Εκπαίδευσης και Αγωγής. 

11. Την υποστήριξη των εκπαιδευτικών που υλοποιούν 
την Περιβαλλοντική Εκπαίδευση και Αγωγή στα σχολεία 
με την παροχή των αναγκαίων μεθοδολογικών εργαλείων 
για την πραγματοποίηση ολοκληρωμένων προγραμμά¬ 
των Περιβαλλοντικής Εκπαίδευσης. 

12. Την οργάνωση μιας Βάσης Δεδομένων, διαθέσιμης 
και στο διαδίκτυο, που θα περιέχει όλες τις πληροφορίες 
(βιβλιογραφία, άρθρα, εκπαιδευτικές εφαρμογές) που 
σχετίζονται με το Περιβάλλον, την Περιβαλλοντική Εκπαί¬ 
δευση και Αγωγή τόσο αναφορικά με τη χώρα μας όσο και 
διεθνώς. 

13. Τη δημιουργία ιστοσελίδας που να στοχεύει: 

α) Στην επικοινωνία με αλληλεπίδραση (ίηΙθΓαοΙίνθ) με 
τους εκπαιδευτικούς και τη διάχυση εκπαιδευτικού υλι¬ 
κού που να προάγει τις αρχές και τη φιλοσοφία της περι¬ 
βαλλοντικής εκπαίδευσης. 

β) Στην επικοινωνία με αλληλεπίδραση (ίπΙθΓασίίνθ) με 
τους μαθητές, στη διάχυση της επιστημονικής και κοινω¬ 
νικής γνώσης που διέπει τα περιβαλλοντικά ζητήματα και 
την προαγωγή των αρχών και της φιλοσοφίας της περι¬ 
βαλλοντικής εκπαίδευσης. Δημιουργία διαύλου επικοινω¬ 
νίας με τους μαθητές, ιδιαίτερατων απομακρυσμένων πε¬ 
ριοχών του νομού και ενίσχυση του διαλόγου μεταξύ των 
παιδιών και επομένως και της επικοινωνίας μεταξύ τους. 

γ) Στην επικοινωνία με αλληλεπίδραση (ίηίΘΓαοΙίνθ) με 
τους πολίτες για την ανάπτυξη διαλόγου, για το περιβάλ¬ 
λον και τα προβλήματά του και την ενίσχυση του ρόλου 
τους στη συμμετοχή για την αντιμετώπιση της ανάπτυ¬ 
ξης, του περιβάλλοντος και των προβλημάτων που συνά- 
δουν με αυτό. Για τη διάχυση της επιστημονικής και κοι¬ 
νωνικής γνώσης που διέπει τα περιβαλλοντικά ζητήματα 
και την προαγωγή των αρχών και της φιλοσοφίας της πε¬ 
ριβαλλοντικής εκπαίδευσης. 

14. Τη συνεργασία (εκπαιδευτική, ερευνητική, συγγραφι¬ 
κή) με άλλα Παιδαγωγικά Τμήματα των ΑΕΙ της χώρας μας 
στον χώρο του Περιβάλλοντος και της Περιβαλλοντικής 
Εκπαίδευσης και Αγωγής καθώς και τη συνεργασία (εκπαι¬ 
δευτική, ερευνητική, συγγραφική) με άλλους κυβερνητι¬ 
κούς φορείς (Κέντρα Περιβαλλοντικής Εκπαίδευσης Θε¬ 
σμοθετημένα Δίκτυα Περιβαλλοντικής Εκπαίδευσης) ή μη 
κυβερνητικούς φορείς που δραστηριοποιούνται στον χώ¬ 
ρο του Περιβάλλοντος και της Περιβαλλοντικής Εκπαίδευ¬ 
σης και Αγωγής. 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Επιστη¬ 
μών της Εκπαίδευσης στην Προσχολική Ηλικία, του Δη- 
μοκρίτειου Πανεπιστημίου Θράκης των οποίων το γνω¬ 
στικό αντικείμενο της θέσης που κατέχουν εμπίπτει στα 
διδακτικά και ερευνητικά αντικείμενα του εργαστηρίου, 
από μέλη του Ειδικού Τεχνικού Εργαστηριακού Προσω¬ 
πικού (Ε.Τ.Ε.Π.), καθώς και από μέλη του λοιπού επιστη¬ 
μονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των 
άρθρων 4 παρ. 1 (δ) του Ν. 2083/1992 και 13παρ. 3βτου 
Ν. 2817/2000 (Α' 78) αντίστοιχα. 

Άρθρο 4 

ΔιοίκησηΆρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Επι¬ 
στημών της Εκπαίδευσης στην Προσχολική Ηλικία του 
Δημοκρίτειου Πανεπιστημίου Θράκης που ορίζεται με τη 
διαδικασία των διατάξεων του άρθρου 28 παρ. 22 του Ν. 
2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Δημοκρίτειου 
Πανεπιστημίου Θράκης και σε χώρους που παραχωρού- 
νται σ’ αυτό για την εγκατάσταση των οργάνων και του 
λοιπού τεχνικού εξοπλισμού που είναι αναγκαίος για τη 
διενέργεια των εργαστηριακών ασκήσεων και των ερευ¬ 
νητικών προγραμμάτων. Στο χώρο εγκατάστασης τοπο¬ 
θετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που πραγματοποιείται στο εργαστήριο 
στα πλαίσια ερευνητικού προγράμματος ή άλλου έργου, 
που έχει αποφασισθεί και καθορίζει την προτεραιότητα 
στη χρησιμοποίηση οργάνων και χώρων, σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών) στους χώ¬ 
ρους, καθώς και την προστασία των οργάνων και εγκατα¬ 
στάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή. Κινητά όρ¬ 
γανα και σκεύη, τα οποία παραδίδονται για τη διεξαγωγή 


εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος, είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν. 1268/1982 και 5 του Π .Δ. 407/1980 (Ά 112) και 2, παρ. 1, 
εδ. δ'του Ν.1674/1986 (Ά203) όπως αυτά ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Επιστη- 
μώντης Εκπαίδευσης στην Προσχολική Ηλικία του Δημο- 
κρίτειου Πανεπιστημίου Θράκης με τη διαδικασία του άρ¬ 
θρου 4 παρ. 1 ε του Ν. 2083/1992 . 

ε. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης 
για τους σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε άλ¬ 
λο βιβλίο ή στοιχείο που προβλέπεται από ειδικές διατάξεις. 

Άρθρο 8 

Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. 48521/Β1 (2) 

Μετονομασία του Εργαστηρίου Γεωδαισίας του Τομέα 
Γεωτεχνικής Μηχανικής του Τμήματος Πολιτικών Μη¬ 
χανικών, της Πολυτεχνικής Σχολής του Αριστοτελείου 
Πανεπιστημίου Θεσσαλονίκης και καθορισμός του 
εσωτερικού του κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 

Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ'της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γτου Ν. 2083/ 
1992 «Εκσυγχρονισμός της Ανωτάτης Εκπαίδευσης» 
(ΑΊ59). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37), όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά- 
ξεωντου Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ. 11 του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α'48). 

5. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και Θρησκευμάτων» (Β' 608). 

6. Τις διατάξεις της υπ’ αριθμ. 14650/ΔΙΟΕ 85/17.3.2004 
κοινής απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γενικής Συνέλευσης του Τμή- 
ματος Πολιτικών Μηχανικών του Αριστοτελείου Πανεπι¬ 
στημίου Θεσσαλονίκης (συνεδρίαση 6/16.12.2003). 

8. Το γεγονός ότι από την εφαρμογή των διατάξεωντης 
παρούσης απόφασης δεν προκαλείται καμμία δαπάνη σε 
βάρος του προϋπολογισμού του Αριστοτελείου Πανεπι¬ 
στημίου Θεσσαλονίκης καθόσον το Εργαστήριο ήδη λει¬ 
τουργεί, αποφασίζουμε: 

Άρθρο 1 
Ίδρυση 

Το Εργαστήριο Γεωδαισίας, το οποίο ιδρύθηκε με το 
από 18.9.1957 (ΦΕΚ 185/1957 Τεύχος Α') Β.Δ. και κατανε- 
μήθηκε στο Τμήμα Πολιτικών Μηχανικών της Πολυτεχνι¬ 
κής Σχολής του Αριστοτελείου Πανεπιστημίου Θεσσαλο¬ 
νίκης με την Υ.Α. Β1/107/83 (Β' 73) μετονομάζεται σε Ερ¬ 
γαστήριο Γεωδαισίας και Γεωματικής, το οποίο 
εξυπηρετεί τις εκπαιδευτικές και ερευνητικές ανάγκες 
στο γνωστικό αντικείμενο της γεωδαιτικής επιστήμης και 
ειδικότερα: 

Γ εωδαισία και γεωδαιτικές εφαρμογές. 

Αποτυπώσεις και χαράξεις τεχνικών έργων. 

Δορυφορική Γεωδαισία. 

Γεωδυναμικές, τοπογραφικές και κινηματικές εφαρμο¬ 
γές των δορυφορικών συστημάτων εντοπισμού θέσης. 

Τεχνική Γεωδαισία. 

Εντοπισμός παραμορφώσεων τεχνικών έργων και μι- 
κρομετακινήσεων εδαφών. 

Αποτυπώσεις μνημείων και αρχαιολογικών χώρων. 

Αυτοματοποίηση των μετρήσεων και ψηφιακές μέθοδοι 
επεξεργασίας. 


Αυτοματοποιημένη σχεδίαση και ψηφιακή χαρτογρα¬ 
φία. 

Γεωγραφικά συστήματα πληροφοριών. 

Χρήση του διαδικτύου και άλλωντεχνολογιώντηλεματι- 
κής για γεωδαιτικές και γεωματικές εφαρμογές. 

Έρευνα και εφαρμογές της υπολογιστικής μηχανικής 
στη γεωδαιτική επιστήμη. 

Επίδραση του περιβάλλοντος στις μετρήσεις που σχε¬ 
τίζονται με τη γεωδαιτική επιστήμη. 

Διακρίβωση γεωδαιτικών οργάνων. 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πολιτικών Μηχανικών, καθώς και άλλων τμημάτων 
του Αριστοτελείου Πανεπιστημίου Θεσσαλονίκης σε θέ¬ 
ματα που εμπίπτουν στα αντικείμενα δραστηριότητας του 
εργαστηρίου όπως αυτά προσδιορίζονται στο άρθρο 1 
τηςπαρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π .Δ. 159/1984 (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Πολιτι¬ 
κών Μηχανικών, των οποίων το γνωστικό αντικείμενο της 
θέσης που κατέχουν εμπίπτει στα διδακτικά και ερευνητικά 
αντικείμενα του εργαστηρίου, από μέλη του Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.) καθώς και από 
μέλη του λοιπού επιστημονικού και του διοικητικού προ¬ 
σωπικού που τοποθετούνται στο εργαστήριο με τη διαδι- 
κασίατωνάρθρων4παρ. 1 (δ)τουΝ.2083/1992 και 13παρ. 
3βτου Ν. 2817/2000 (Α'78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πο¬ 
λιτικών Μηχανικών του Αριστοτελείου Πανεπιστημίου 
Θεσσαλονίκης που ορίζεται με τη διαδικασία των διατά- 
ξεωντου άρθρου 28 παρ. 22του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γ ενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ- 

θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Αριστοτελείου 
Πανεπιστημίου Θεσσαλονίκης και σε χώρους που παρα- 
χωρούνται σ’ αυτό για την εγκατάσταση των οργάνων και 
του λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στο χώρο εγκατάστασης 
τοποθετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών) στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν. 1268/1982 και 5 του Π.Δ. 407/1980 (Ά 112) και2παρ.1 
εδ. δ'του Ν. 1674/1986 (Ά203), όπως αυτά ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Πολιτι¬ 
κών Μηχανικών του Αριστοτελείου Πανεπιστημίου Θεσ¬ 
σαλονίκης με τη διαδικασία του άρθρου 4παρ. 1ε του Ν. 
2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Αριστοτέλειο Πανεπιστήμιο Θεσσαλο¬ 
νίκης για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 


και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 1202 (3) 

Διορισμός τακτικού μέλους της Αρχής Προστασίας 
Δεδομένων Προσωπικού Χαρακτήρα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 15 του Ν. 2472/1997 (ΦΕΚ 
50/Α/1997) «Προστασία του ατόμου από την επεξεργασία 
δεδομένων προσωπικού χαρακτήρα». 

2. Τις διατάξεις των άρθρων 3 και 5 του Ν. 3051/ 2002 
(ΦΕΚ 220/Α/2002) «Συνταγματικά κατοχυρωμένες ανε¬ 
ξάρτητες αρχές, τροποποίηση και συμπλήρωση του συ¬ 
στήματος προσλήψεων ρτο δημόσιο τομέα και συναφείς 
ρυθμίσεις». 

3. Την υπ’ αριθμ. 165/10.2.2003 απόφαση του Υπουρ¬ 
γού Δικαιοσύνης «Διορισμόςτου Προέδρου, τακτικών και 
αναπληρωματικών μελών της Αρχής Προστασίας Δεδο¬ 
μένων Προσωπικού Χαρακτήρα «(ΦΕΚ 30/Γ/13.2.2003). 

4. Την υπ’ αριθμ. 1027/17.3.2003, υποβληθείσα παραί¬ 
τηση του Ι.Α. Τσουκαλά, από την θέση τακτικού μέλους 
της Αρχής Προστασίας Δεδομένων. 

5. Την υπ’ αριθμ. 1535/14.5.2004, επιστολή της Προέ¬ 
δρου της Βουλής των Ελλήνων Άννας Μπενάκη - Ψαρού- 
δα, σχετικά με την επιλογή από την Διάσκεψη των Προέ¬ 
δρων κατά συνεδρίαση της 12ης Μάίου 2004, τακτικού 
μέλους της Αρχής Προστασίας Δεδομένων Προσωπικού 
Χαρακτήρα, αποφασίζουμε: 

Διορίζουμε, τον Ανδρέα Πομπόρτση, Καθηγητή του 
Τμήματος Πληροφορικής του Αριστοτελείου Πανεπιστη¬ 
μίου Θεσσαλονίκης, ως τακτικό μέλος, της Αρχής Προ¬ 
στασίας Δεδομένων Προσωπικού Χαρακτήρα, στη θέση 
του παραιτηθέντος Ιωάννη Τσουκαλά, και για το υπόλοι¬ 
πο της θητείας αυτού. 

Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ Π.ΠΑΠΑΛΗΓΟΥΡΑΣ 

Αριθ.Α-ΟΙΚ. 19250/1381 (4) 

Αντικατάσταση διατάξεων της υπ’ αριθμ. Α-47838/3626/ 
2003 (Β' 1175) απόφασης του Υπουργού Μεταφορών 
και Επικοινωνιών «Καθορισμός του τύπου και του πε¬ 
ριεχομένου του ηλεκτρονικού αναγνώσιμου σήματος 
των Ε.Δ.Χ. αυτοκινήτων, καθώς και της διαδικασίας, 
των όρων, των προϋποθέσεων, και των φορέων χορή¬ 
γησης και ανανέωσης αυτού», όπως αυτή ισχύει. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παραγράφου 4 του άρθρου 5 του Ν. 3109/2003 
(Α' 38) «Ρύθμιση θεμάτων επιβατηγών δημόσιας χρήσης 
αυτοκινήτων και άλλες διατάξεις». 

β. Του άρθρου 29α του Ν. 1558/1985 (Α' 137) «Κυβέρ¬ 
νηση και Κυβερνητικά όργανα» όπως σε αυτό προστέθη¬ 
κε το άρθρο 27 του Ν. 2081/1992 (Α' 154) και αντικατα- 
στάθηκεμετηνπαράγραφο 2ατου άρθρου 1 του Ν.2469/ 
1997 (Α'138). 

γ. Την υπ’ αριθμ. 18674/4176/26.3.2004 (Β' 535) κοινή 
απόφαση του Πρωθυπουργού και του Υπουργού Μετα¬ 
φορών και Επικοινωνιών «Ανάθεση αρμοδιοτήτων του 
Υπουργού Μεταφορών και Επικοινωνιών στον Υφυπουρ¬ 
γό Μεταφορών και Επικοινωνιών». 

δ. Της υπ’ αριθμ. Α/47838/3626/2003 (Β' 1175) απόφα¬ 
σης του Υπουργού Μεταφορών και Επικοινωνιών, όπως 
αυτή τροποποιήθηκε με την υπ’ αριθμ. Α-ΟΙΚ/69399/5207/ 
2004 (Β'31) όμοια «καθορισμός του τύπου και του περιε¬ 
χομένου του ηλεκτρονικού αναγνώσιμου σήματος των 
Ε.Δ.Χ. αυτοκινήτων, καθώς και της διαδικασίας των όρων, 
των προϋποθέσεων και των φορέων χορήγησης και ανα¬ 
νέωσης αυτού». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αντικαθιστούμε το άρθρο 4 της υπ’ αριθμ. Α/47838/ 
3626/2003 (Α' 1175) απόφασης του Υπουργού Μεταφο¬ 
ρών και Επικοινωνιών όπως αυτό αντικαταστάθηκε με την 
υπ’ αριθμ. Α-ΟΙΚ./69399/5207/2004 (Β' 31), όμοια ως 
εξής: 

Άρθρο 4 

Τα Ε.Δ.Χ. αυτοκίνητα υποχρεούνται από 1.1.2005 να εί¬ 
ναι εφοδιασμένα με ηλεκτρονικό αναγνώσιμο σήμα. Μετά 
την ημερομηνία αυτή αφαιρούνται η άδεια κυκλοφορίας 
και οι κρατικές πινακίδες, διαβιβάζονται στη νομαρχιακή 
υπηρεσία Μεταφορών και Επικοινωνιών, όπου η έδρα του 
αυτοκινήτου και επιστρέφονται, εφόσον προσκομισθεί 
βεβαίωση της ΠΟΕΙΑΤΑ, ότι χορηγήθηκε ηλεκτρονικό 
αναγνώσιμο σήμα. 

Η ισχύς της απόφασης αυτής αρχίζει από 1.4.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 2004 

Ο ΥΦΥΠΟΥΡΓΟΣ 

ΑΝ.ΝΕΡΑΤΖΗΣ 


Αριθ. 1646 (5) 

Καθιέρωση υπερωριακής εργασίας σε υπαλλήλους του 
Δήμου Σαρανταπόρου. 

Ο ΔΗΜΑΡΧΟΣ ΣΑΡΑΝΤΑΠΟΡΟΥ 
(ΑΠΟΦΑΣΗ 37/2004) 

Έχοντας υπόψη: 

1. - Τις διατάξεις του άρθρου 106 παρ. 2 του Ν. 
1188/1981, όπως τροποποιήθηκε και συμπληρώθηκε με 
τις διατάξειςτου άρθρου 8 παρ. 15του Ν. 2307/1995 (ΦΕΚ. 
113 τ.Α'/15.6.1995) και τις όμοιες του άρθρου 12 παρ. 10 
του Ν. 2503/1997 (ΦΕΚ 107/τ.Α'/30.5.1997), σύμφωνα με 
τις οποίες η εξαιρετική ή απρόβλεπτη ή έκτακτη υπηρε¬ 
σιακή ανάγκη για καθιέρωση υπερωριακής εργασίας δια¬ 
πιστώνεται με απόφαση του αρμοδίου για το διορισμό ορ¬ 
γάνου με τους όρους και περιορισμούς που ισχύουν κάθε 
φορά για τους δημοσίους υπαλλήλους, με την επιφύλαξη 
των διατάξεων του άρθρου 109 του Ν. 1188/1981. 

2. - Το άρθρο 18 του Ν. 2470/1997 (ΦΕΚ 40/τ.Α'/ 
21.3.1997) «Αναμόρφωση Μισθολογίου προσωπικού Δη¬ 
μόσιας Διοίκησης και άλλες συναφείς διατάξεις», όπως 
αντικαταστάθηκε με τα άρθρο 15 του Ν. 2592/1998 και 
τροποποιήθηκε με τις διατάξεις του άρθρου 16 του Ν. 
3205/2003 (ΦΕΚ 297 Α'/23.12.2003). 

3. - Την ερμηνευτική (Ν. 2503/1997) αριθμ. 27503/ 
3.7.1997 εγκύκλιο του Υπ. Εσωτερικών, Δημόσιας Διοίκη¬ 
σης και Αποκέντρωσης. 

4. - Το αριθμ. 2/72757/0022/31.12.2003 έγγραφο του Γ ε¬ 
νικού Λογιστηρίου του Κράτους. 

5. - Τον αριθμό των υπηρετούντων τακτικών υπαλλήλων 
στο Δήμο. 

6. - Τις εγγεγραμμένες στον υπό εκτέλεση προϋπολογι¬ 
σμό του Δήμου πιστώσεις για την υπερωριακή απασχό¬ 
ληση του προσωπικού και ειδικά στους Κ.Α. Ι.Κ.Α.05/113.1 
12.000,00 ευρώ. 

7. - Το γεγονός ότι για την ομαλή και απρόσκοπτη λει¬ 
τουργία των υπηρεσιών του Δήμου τόσο από έλλειψη προ¬ 
σωπικού όσο και από έκτακτες και επείγουσες ανάγκες στις 
Διοικητικές υπηρεσίες, είναι ανάγκη όπως καθιερωθεί υπε- 
ρωριακή εργασία με αμοιβή πέρα από το κανονικό ωράριο 
κατάτις απογευματινές ώρες και κατάτις Κυριακές και εξαι¬ 
ρέσιμες ημέρες και αντιμετώπιση εποχιακών, εκτάκτων ή 
επειγουσών υπηρεσιακών αναγκών, αποφασίζουμε: 

1. - Εγκρίνουμε την καθιέρωση υπερωριακής εργασίας 
με αμοιβή κατά τις απογευματινές και νυχτερινές ώρες 
και εξαιρέσιμες ημέρες, πέρα από το κανονικό ωράριο, 
για τη ν ο μαλή και απρόσκοπτη λειτο υ ργία των υπη ρεσιών 
του Δήμου, λόγω έλλειψης προσωπικού, εκτάκτων και 
επειγουσών αναγκών στις Διοικητικές Υπηρεσίες που αρ¬ 
χίζει ένα μήνα πριν τη δημοσίευσή της στην Εφημερίδα 
της Κυβερνήσεως μέχρι 31.12.2004. 

2. - Ειδικότερα θα εργασθούν με αμοιβή, πέρα από το κανο¬ 
νικό ωράριο εργασίας, οι υπάλληλοι των παρακάτω κλάδων: 

ΚΑΤΗΓΟΡΙΑΣ ΠΕ 

1) ΚλάδοςΠΕ άτομα 2 

2) ΚλάδοςΠΕ9 άτομα 1 

ΚΑΤΗΓΟΡΙΑ ΤΕ 

1) Κλάδος ΤΕ άτομα 1 

ΚΑΤΗΓΟΡΙΑ ΔΕ 

1) Κλάδος ΔΕΙ άτομα 3 

3. - Η βεβαίωση κατά μήνα των ωρών υπερωριακής ερ¬ 
γασίας των υπαλλήλων θα γίνεται μετά σχετική πιστοποί¬ 
ηση του αρμοδίου Διευθυντή και έγκριση του Δημάρχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σαραντάπορο, 14 Μάίου 2004 
Ο Δήμαρχος 
ΘΕΟΔΩΡΟΣ ΛΙΑΠΗΣ 

-♦- 

Αριθ. 5 (6) 

Καθιέρωση υπερωριακής εργασίας για το προσωπικό της 
Δημοτικής Βιβλιοθήκης Αγίας Παρασκευής - Μουσείο 
Αλέκου Κοντόπουλου. 

Ο ΠΡΟΕΔΡΟΣ ΤΟΥ Δ.Σ. 

ΤΗΣ ΔΗΜΟΤΙΚΗΣ ΒΙΒΛΙΟΘΗΚΗΣ ΑΓΙΑΣ ΠΑΡΑΣΚΕΥΗΣ - 
ΜΟΥΣΕΙΟΥ ΑΛΕΚΟΥ ΚΟΝΤΟΠΟΥΛΟΥ 

Έχοντας υπόψη: 

1. Τις διατάξεις των άρθρων 114 του Π.Δ. 410/1995. 

2. Τις διατάξειςτου άρθρου 16του Ν. 3205/2003. 

3. Την υπ’ αριθμ. 22/2000 απόφαση του ΔΣ. και την 27502/ 
2.7.2000 απόφασητου Γενικού Γραμματέα Περιφέρειας Αττικής 
περί καθορισμού ωραρίου εργασίας γιατοπροσωπικό του Νομι¬ 
κού Προσώπου σε 12ωρη βάση από Δευτέρα έως και Σάββατο. 

4. Τις υπηρεσιακές ανάγκεςτου Νομικού Προσώπου για 
έκτακτες περιπτώσεις όπως για βάρδιες, εκδηλώσεις, πα¬ 
ρουσιάσεις προγραμμάτων και όποιο άλλη δραστηριότη¬ 
τα πραγματοποιηθεί εκτός ωραρίου εργασίας. 

5. Την προβλεπόμενη στον Προϋπολογισμό οικ. έτους 
2004 πίστωση, αποφασίζουμε: 

Καθιερώνει υπερωριακή εργασία απογευματινή, Κυρια¬ 
κών και Εξαιρέσιμων για το προσωπικό της Δημοτικής Βι¬ 
βλιοθήκης Αγίας Παρασκευής - Μουσείο Αλέκου Κοντό¬ 
πουλου, που (σύμφωνα με την ανωτέρω παράγραφο 3) 
εργάζεται σε 12ωρη βάση από Δευτέρα έως και Σάββατο. 

Καθορίζουμε τον αριθμό των υπαλλήλων και ωρών που 
μπορεί να εργάζεται υπερωριακά απόγευμα ή κατά Κυ¬ 
ριακές και Εξαιρέσιμες ημέρες ως εξής: 

Α. Υπερωριακή Απογευματινή Εργασία: 

Για πέντε (5) υπαλλήλους κλάδου ΤΕ1 Βιβλιοθηκονό- 
μων 1.100 ώρες. 

Β. Υπερωριακή Εργασία Κυριακών και Εξαιρέσιμων: 

Γιατρεις (3) υπαλλήλους κλάδου ΤΕ1 Βιβλιοθηκονόμων 
200 ώρες. 

Με την απόφαση αυτή θα προκληθεί δαπάνη για το Νο¬ 
μικό μας Πρόσωπο το έτος 2004 μέχρι του ποσού των 
5.500,00 ευρώ που αναγράφεται στον Κ.Α. 05.11.113.1 
του ισχύονταπροϋπολογισμού. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 26 Απριλίου 2004 
Ο Πρόεδρος 
ΝΙΚΟΛΑΟΣ ΦΑΛΚΩΝΗΣ 

-*- 

Αριθ. 2/4 (7) 

Καθιέρωση υπερωριακής εργασίας στους μονίμους 
υπαλλήλους του Β' Δημοτικού Παιδικού Σταθμού Με¬ 
γάρων, Ν. Κορινθίας για το έτος 2004. 

Ο ΠΡΟΕΔΡΟΣ 

ΤΟΥ Β' ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ 
ΜΕΓΑΡΩΝ Ν. ΚΟΡΙΝΘΙΑΣ 

Έχοντας υπόψη: 

1) Τις διατάξεις των άρθρων 114 του Π .Δ. 410/1995 Δ. Κ. Κ. 


2) Τις διατάξεις του άρθρου 106 παρ. 2 του Ν. 
1188/1981, όπως τροποποιήθηκε με τις διατάξεις της 
παρ. 10 του άρθρου 12 του Ν. 2503/2003. 

3) Τις διατάξειςτου άρθρου 16του Ν. 3205/2003. 

4) Το γεγονός ότι στον Β' Δημοτικό Παιδικό Σταθμό Με¬ 
γάρων, υπηρετούν έξι (6) μόνιμοι υπάλληλοι, οι οποίοι 
αμοίβονται σύμφωνα με τον Ν. 3205/2003. 

5) Το γεγονός ότι στον προϋπολογισμό οικ. έτους 2004, 
έχει εγγράφει πίστωση στον Κ.Α. 05.113.1 για αποζημίω¬ 
ση από υπερωριακή εργασία ύψους 5.000,00 ευρώ. 

6) Την ανάγκη έγκαιρου προγραμματισμού της υπερω- 
ριακής εργασίας των μονίμων υπαλλήλων του Παιδικού 
Σταθμού, για την αντιμετώπιση εκτάκτων και επειγουσών 
υπηρεσιακών αναγκών, αποφασίζει: 

Καθιερώνει, για τους έξι (6) μόνιμους υπαλλήλους του 
Β' Δημοτικού Παιδικού Σταθμού Μεγάρων για το έτος 
2004, μέχρι εξήντα (60) ώρες απογευματινής υπερωρια- 
κής απασχόλησης ανά υπάλληλο μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μέγαρα, 15 Ιανουάριου 2004 

Ο Πρόεδρος 
Ο. ΤΣΟΡΒΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

1) Στο Φ. Ε.Κ. 1357/2003 (τεύχος Β') που δημοσιεύθηκεη υπ’ 
αριθμ. 10174/3.10.2002 απόφαση του Γενικού Γραμματέα 
Περιφέρειας Κεντρικής Μακεδονίας και αφορά την απόκτη¬ 
ση της Ελληνικής Ιθαγένειας του ομογενούς «Δουλγαρίδη 
Χριστόφορου του Κυριάκου» διορθώνεται το επώνυμό του: 

από το εσφαλμένο «Δουλγαρίδη» 
στο ορθό «Ντουλγκαρίδη». 

2) Στο Φ.Ε.Κ. 1672/2003 (τεύχος Β') που δημοσιεύθηκε 
η 12860/23.12.2002 απόφαση του Γ ενικού Γ ραμματέα Πε¬ 
ριφέρειας Κεντρικής Μακεδονίας και αφορά την απόκτη¬ 
ση της Ελληνικής Ιθαγένειας του ομογενούς «Παρασκευ- 
αϊδου Βλαδίμηρου του Σολομών» διορθώνεται το επώνυ¬ 
μό του: 

από το εσφαλμένο «Παρασκευάίδου» 
στο ορθό «Παρασκευαϊδη». 

3) Στο Φ.Ε.Κ. 1428/2003 (τεύχος Β') που δημοσιεύθηκε η 
υπ’ αριθμ. 3967/13.8.2003 απόφαση του Γενικού Γραμμα¬ 
τέα Περιφέρειας Κεντρικής Μακεδονίας και αφορά την 
απόκτηση της Ελληνικής Ιθαγένειας της ομογενούς «Κυρί- 
δου Ιζαμπέλατου Βλαδίμηρου» διορθώνεται το όνομά της: 

από το εσφαλμένο «Ιζαμπέλα» 
στο ορθό «Ιζαμπέλλα». 

4) Στο Φ.Ε.Κ. 1658/2003 (τεύχος Β') που δημοσιεύθηκε 
η 5639/26.9.2003 απόφαση του Γ ενικού Γ ραμματέα Περι¬ 
φέρειας Κεντρικής Μακεδονίας και αφορά την απόκτηση 
της Ελληνικής Ιθαγένειας της ομογενούς «Πουντμπουρ- 
τνα Τετιάνατου Παύλου» διορθώνεται το όνομά της: 

από το εσφαλμένο «Τετιάνα» 
στο ορθό «Τατιάνα». 

5) Στο Φ.Ε.Κ. 1677/2003 (τεύχος Β') που δημοσιεύθηκε η 
υπ’ αριθμ. 6261/24.6.2003 απόφασητου Γενικού Γ ραμματέα 
Περιφέρειας Κεντρικής Μακεδονίας και αφορά την απόκτη¬ 
ση της Ελληνικής Ιθαγένειας του ομογενούς «Χριστοφορί- 
δου Αγκάκιτου Ιορδάνη» διορθώνεται το όνομά του: 

από το εσφαλμένο «Αγκάκι» 
στο ορθό «Ακάκι». 

6) Στο Φ.Ε.Κ. 1765/2003 (τεύχος Β') που δημοσιεύθηκε 
η 7408/4.11.2003 απόφαση του Γενικού Γραμματέα Περι¬ 
φέρειας Κεντρικής Μακεδονίας και αφορά την απόκτηση 
της Ελληνικής Ιθαγένειας της ομογενούς «Θεοδωρίδου 
Τιναντίντου Νικόλαου» διορθώνεται το όνομά της: 

από το εσφαλμένο «Τιναντιν» 
στο ορθό «Τινατιν». 

7) Στο Φ.Ε.Κ. 1775/2003 (τεύχος Β') που δημοσιεύθηκε η 
12277/13.11.2003 απόφαση του Γενικού Γραμματέα Περι¬ 
φέρειας Κεντρικής Μακεδονίας και αφορά την απόκτηση 
της Ελληνικής Ιθαγένειας της ομογενούς «Τουμανιαν Ελ¬ 
λάδας του Βλαδίμηρου» διορθώνεται το πατρώνυμό της: 

από το εσφαλμένο «Βλαδίμηρου» 
στο ορθό «Αζαρι». 

8) Στο Φ.Ε.Κ. 235/2004 (τεύχος Β') που δημοσιεύθηκε η 
12460/1.10.2003 απόφαση του Γενικού Γ ραμματέα Περι¬ 
φέρειας Κεντρικής Μακεδονίας και αφορά την απόκτηση 


της Ελληνικής Ιθαγένειας της ομογενούς «Χριστοδουλί- 
δου Σουσάννα του Φιλακ» διορθώνεται το όνομά της: 
από το εσφαλμένο «Σουσάννα» 
στο ορθό «Σουσάνα». 

9) Στο Φ.Ε.Κ. 1766/2003 (τεύχος Β') που δημοσιεύθηκε 
η 12867/29.9.2003 απόφαση του Γενικού Γραμματέα Πε¬ 
ριφέρειας Κεντρικής Μακεδονίας και αφορά την απόκτη¬ 
ση της Ελληνικής Ιθαγένειας της ομογενούς «Μοσινιαν 
Μαροτου Σεριολα» διορθώνεται το πατρώνυμό του: 

από το εσφαλμένο «Σεριολα» 
στο ορθό «Σεριοζα». 

10) Στο Φ.Ε.Κ. 1766/2003 (τεύχος Β') που δημοσιεύθηκε 
η 16004/5.11.2003 απόφαση του Γενικού Γραμματέα Πε¬ 
ριφέρειας Κεντρικής Μακεδονίας και αφορά την απόκτη¬ 
ση της Ελληνικής Ιθαγένειας της ομογενούς «Σερμαντινι 
Κατεβαντου Μπιτσικο» διορθώνεται το όνομά της: 

από το εσφαλμένο «Κατεβαν» 
στο ορθό «Κετεβαν». 

(Απάτην Περιφέρεια Κεντρικής Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




